Uned 110: Galwedigaethau gorffen addurno a phaentio diwydiannol

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ac mewn gweithdai ar gyfer Uned 110. Mae’n seiliedig ar 7 sesiwn yn yr ystafell ddosbarth yn para 3.5 awr yr un a 33 x 3.5 awr o weithgareddau ymarferol yn y gweithdy. Mae’n enghraifft yn unig o gynllun gwaith posibl ac mae’n seiliedig ar sesiynau theori ac ymarferol mewn canolfan Addysg Bellach, ond gellir ei ddiwygio i weddu ag unrhyw gyfleuster dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion cyflawni. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

Dylai canolfannau hefyd ymgorffori’r themâu canlynol, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yn yr adran ar gynnwys yr adran, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* Gwerthoedd Prydeinig
* defnyddio technoleg gwybodaeth dysgu.

Uned 110: Galwedigaethau gorffen addurno a phaentio diwydiannol

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:40 **Oriau cyflwyno**: 140 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Deall yr egwyddorion sylfaenol ar gyfer bod yn beintiwr ac addurnwr 2. Adnabod offer, cyfarpar a deunyddiau cyffredin a ddefnyddir yn y diwydiant peintio ac addurno 3. Paratoi ar gyfer tasgau peintio ac addurno cyffredin 4. Cwblhau tasgau peintio ac addurno cyffredin 5. Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin |

| Sesiwn | Amcanion/Deilliannau Dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| 1  3.5 awr | Cyflwyniad i’r uned er mwyn i’r dysgwyr ddeall y gofynion a’r cynnwys.  . | Gweithgareddau yn yr ystafell ddosbarth:   * Cyflwyno’r egwyddorion sylfaenol sy’n sail i baratoi arwynebau moel a rhai wedi’u paentio’n flaenorol a defnyddio deunyddiau haenau dyfrsail a rhai sy’n seiliedig ar doddyddion, drwy ddefnyddio brwsh a rholer mewn ardaloedd nad ydynt yn gymhleth * Ateb unrhyw gwestiynau ynghylch y cynnwys.   Adnoddau:  **PowerPoint 0: Cyflwyniad** | Cwestiynu llafar ynghylch dealltwriaeth myfyrwyr o’r uned  Cwblhau’r rhestr wirio a gynhyrchwyd gan y tiwtor  **PowerPoint 0** |
| 2  3.5 awr | 1. **Adnabod offer, cyfarpar a deunyddiau cyffredin a ddefnyddir yn y diwydiant peintio ac addurno**   2.3 Deunyddiau a ddefnyddir i ddiogelu ardaloedd cyfagos   1. **Paratoi ar gyfer tasgau peintio ac addurno cyffredin**   3.2 Paratoi’r ardal waith a gwarchod y mannau o gwmpas.  3.3 Codi cyfarpar mynediad a llwyfannau gwaith a’u tynnu i lawr.  3.7 Storio deunyddiau cyn ac ar ôl eu defnyddio   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau’r gweithdy:   * Cynnal gweithdy cam wrth gam gyda’r dysgwyr yn dangos ble mae allanfeydd tân, mannau tân, offer, cyfleusterau golchi cymorth cyntaf a rheolau cyffredinol. * Dangoswch sut i osod, plygu a storio gorchuddion llwch yn ddiogel * Dangoswch ac esboniwch sut mae gosod gorchuddion llwch yn ddiogel. * Dangoswch ac esboniwch y dulliau cywir sy’n gysylltiedig â symud, trin a storio adnoddau’n ddiogel. * Gosodwch y dasg o ddod o hyd i wybodaeth am iechyd a diogelwch, offer tân, cyfleusterau ymolchi, offer cymorth cyntaf. * Dylai dysgwyr arsylwi, cymryd nodiadau a gofyn cwestiynau yn ôl yr angen.   Adnoddau:   * Ysgolion bach, ysgolion, stepiau podiwm / platfform, hop-yps, gorchuddion llwch * Eitemau i'w codi: blychau, cyfarpar mynediad * Rhestr gyfeirio wedi ei llunio gan y tiwtor o bethau i ddod o hyd iddyn nhw fel rhan o drefn y gweithdy ac wrth ymgyfarwyddo   . | Monitro gallu a gwerthuso gwaith ymarferol  Trafod y dulliau a’r technegau a ddefnyddir gyda’r dysgwr er mwyn cael gwybod faint mae’r dysgwr yn ei ddeall |
| 3  3.5 awr | 1. **Deall yr egwyddorion sylfaenol ar gyfer bod yn beintiwr ac addurnwr**   1.1 Swydd y peintiwr a’r addurnwr  1.2 Mathau o waith peintio ac addurno   1. **Paratoi ar gyfer tasgau peintio ac addurno cyffredin**   3.3 Codi cyfarpar mynediad a llwyfannau gwaith a’u tynnu i lawr.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau yn yr ystafell ddosbarth:   * Dangoswch gyflwyniadau PowerPoint gan esbonio'r cynnwys yn fanwl * Esboniwch y mathau o gyfarpar mynediad, sut i’w harchwilio a’u defnyddio’n ddiogel * Fel grŵp, trafodwch swydd a chyfrifoldebau peintwyr ac addurnwyr. Gofynnwch y cwestiynau atgoffa canlynol i ysgogi trafodaeth: * Beth yw’r term cyffredinol am grefftwyr adeiladu sy’n cyflawni un neu ddwy o dasgau? * Pa fath o fannau fyddai’n cael eu chwistrellu gan ddefnyddio peiriant chwistrellu di-aer? * Pa ran o’r broses addurno yw’r un bwysicaf? * Beth yw ystyr y talfyriad iechyd a diogelwch HASAWA yn Saesneg? * Enwch dri math o waith arbenigol. * Arweiniwch drafodaeth am y mathau o waith y dylai dysgwyr ddisgwyl eu gwneud. Gofynnwch y cwestiynau canlynol: * Yn eich barn chi, pa fath o sgiliau sydd eu hangen wrth ddelio’n uniongyrchol â chwsmeriaid a chleientiaid? * Pam rydych chi’n meddwl bod yn aml rhaid cwblhau gwaith masnachol o fewn amserlenni tynn iawn. * Yn eich barn chi, pa rinweddau sydd eu hangen ar beintiwr ac addurnwr er mwyn gallu gwneud gwaith diwydiannol? * Gan eich bod chi bellach yn deall y mathau o waith y bydd peintiwr ac addurnwr yn ei wneud, pa fath fyddai orau gennych chi? * Gofynnwch i’r dysgwyr weithio mewn parau, gan ddefnyddio gwybodaeth a chanllawiau’r gwneuthurwr i ymchwilio ac ateb y canlynol: * Y mathau o wynebau sy’n gyffredin i waith diwydiannol. * Sut mae’r wynebau hyn yn cael eu paratoi * Rhestrwch dri math o orffeniad ‘diwydiannol’. * Pan fydd dysgwyr wedi dod o hyd i’r atebion, gallan nhw eu hychwanegu at gwestiwn 11 ar Daflen Waith 2. * Gosodwch dasg grŵp: gofynnwch i’r dysgwyr weithio mewn parau a defnyddio gwybodaeth a chanllawiau gwneuthurwyr i ymchwilio ac ateb y canlynol: * Rhestrwch y wynebau y byddech chi’n disgwyl gweithio arnynt wrth wneud gwaith treftadaeth. * Pa fathau o ddeunyddiau paratoi sy’n cael eu defnyddio mewn gwaith treftadaeth? * Pa fathau o baent fyddwch chi’n eu defnyddio’n aml? * Pan fydd dysgwyr wedi dod o hyd i’r atebion, gallan nhw eu hychwanegu at gwestiwn 12 ar Daflen Waith 2. * Gosodwch waith ysgrifenedig gan ddefnyddio taflenni gwaith a gofynnwch i’r dysgwyr gymryd rhan mewn trafodaeth/gwaith grŵp. * Dangoswch glipiau o’ch dewis.   Adnoddau:   * **PowerPoint 1: Swydd y peintiwr a’r addurnwr** * **PowerPoint 2: Mathau o waith addurno** * **PowerPoint 7: Cyfarpar mynediad** * **Taflen waith 1: Swydd y peintiwr a’r addurnwr** * **Taflen waith 2: Mathau o waith addurno** * **Taflen waith 7: Cyfarpar mynediad** * Enghreifftiau o wybodaeth y gwneuthurwr am gynnyrch, taflenni data cynnyrch ac ati | Asesiad ar lafar o wybodaeth a dealltwriaeth gan ddefnyddio cwestiynau atgoffa  Marcio taflenni gwaith  Gofynnwch gwestiynau atgoffa  **PowerPoint 1, 2 a 7**  **Taflenni gwaith 1, 2 a 7** |
| 4  3.5 awr | 1. **Adnabod offer, cyfarpar a deunyddiau cyffredin a ddefnyddir yn y diwydiant peintio ac addurno**   2.3 Deunyddiau a ddefnyddir i ddiogelu ardaloedd cyfagos   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau yn yr ystafell ddosbarth:   * Dangoswch gyflwyniadau PowerPoint gan esbonio'r cynnwys yn fanwl * Gosodwch waith ysgrifenedig gan ddefnyddio taflenni gwaith. * Dangoswch ac eglurwch y gwahanol fathau o offer a deunyddiau masgio a gorchuddio, gan ddefnyddio enghreifftiau yn ystod y sesiwn theori. * Gofynnwch rai o’r cwestiynau canlynol i’r dysgwyr er mwyn gwneud yn siŵr eu bod yn deall ar ddiwedd y sesiwn: Pam ei bod hi’n bwysig iawn diogelu eiddo? * Enwch ddau faint safonol ar gyfer gorchuddion llwch cotwm. * Beth yw anfantais defnyddio deunydd caled ar gyfer bord/gorchudd? * Pa fath o ddeunydd masgio NA fyddech chi’n ei ddefnyddio i ddiogelu gosodiadau a ffitiadau y tu allan adeilad, a pham? * Beth sy’n cael ei ystyried yn fantais o ddefnyddio peiriant masgio i gynorthwyo’r broses fasgio?   Adnoddau:   * **PowerPoint 6: Deunydd masgio a gorchuddion** * **Taflen waith 6: Deunyddiau a ddefnyddir i ddiogelu ardaloedd cyfagos** * Gwahanol fathau o ddeunyddiau masgio a gorchuddion * Peiriannau masgio (llaw a llawr) | Asesiad ar lafar o wybodaeth a dealltwriaeth gan ddefnyddio cwestiynau atgoffa  Marcio taflenni gwaith  Gwerthuso ac adborth llafar ar waith dysgwyr  Gofynnwch gwestiynau atgoffa  **PowerPoint 6**  **Taflen waith 6** |
| 5  3.5 awr | 1. **Paratoi ar gyfer tasgau peintio ac addurno cyffredin**   3.3 Codi cyfarpar mynediad a llwyfannau gwaith a’u tynnu i lawr.  3.4 Paratoi wynebau.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant    5.2 Dadansoddiad o berfformiad | Gweithgareddau’r gweithdy:   * Esboniwch sut mae defnyddio'r gwahanol offer a deunyddiau sydd angen ar gyfer y dasg. * Dangoswch ac esboniwch sut mae paratoi pren meddal newydd moel sy’n cynnwys ceinciau ac amryw o ddiffygion ar y wyneb. * Dangoswch ac esboniwch y gwaith o godi gwahanol ddarnau o gyfarpar mynediad, a’u tynnu i lawr yn ddiogel. * Bydd y dysgwyr yn arsylwi’r arddangosiad, yn dewis adnoddau priodol ac yn paratoi pren moel hyd at y cam llenwi yn barod i dderbyn is-haen.   Adnoddau:   * Offer llaw, darn o bren moel newydd, deunyddiau sgraffinio, * Preimar dyfrsail, ceinciau, tegelli paent, * Brwsh, toddydd, bwrdd llenwi, llenwad powdwr * Offer mynediad, ysgolion bach, podiymau, hop yps | Monitro gallu a gwerthuso gwaith ymarferol  Trafod y dulliau a’r technegau a ddefnyddir gyda’r dysgwr er mwyn cael gwybod faint mae’r dysgwr yn ei ddeall |
| 6  3.5 awr | 1. **Deall yr egwyddorion sylfaenol ar gyfer bod yn beintiwr ac addurnwr**   1.3 Rhesymau dros beintio wynebau  1.4 Deddfwriaeth allweddol   1. **Adnabod offer, cyfarpar a deunyddiau cyffredin a ddefnyddir yn y diwydiant peintio ac addurno**   2.1 Offer a chyfarpar peintio.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau yn yr ystafell ddosbarth:   * Dangos cyflwyniadau PowerPoint gan esbonio'r cynnwys yn fanwl * Gofynnwch rai o’r cwestiynau canlynol i ysgogi trafodaeth yn y dosbarth am y rhesymau dros beintio ac addurno: * Beth fyddai’r prif reswm dros addurno coridor ysbyty? * Pa nodweddion sydd eu hangen ar baent i’w wneud yn addas i’w olchi? * Pa liw sy’n gysylltiedig ag offer argyfwng a ffyrdd o ddianc? * Pa un o’r pedwar rheswm dros beintio fyddai’n flaenoriaeth ar gyfer braced dur moel newydd sy’n cynnal dysgl lloeren? * Gosodwch waith ysgrifenedig gan ddefnyddio taflenni gwaith. * Gofynnwch i’r dysgwyr feddwl am air hawdd ei gofio sy’n gysylltiedig â phaentio ac addurno gan ddefnyddio llythyren gyntaf pob un o’r pedwar rheswm dros beintio. * Gofynnwch rai o’r cwestiynau canlynol i’r dysgwyr er mwyn gwneud yn siŵr eu bod yn deall deddfwriaeth allweddol: * Ym mha flwyddyn gyflwynwyd Deddf Iechyd a Diogelwch yn y Gwaith? * Gofynnwch i’r dysgwyr godi eu dwylo, i ddweud a yw hi’n wir neu’r anghywir i ddweud: dydy'r HASAW ddim yn cynnwys gweithwyr. * Gofynnwch i bob un enwi sylwedd niweidiol y byddai peintiwr ac addurnwr yn ei ddefnyddio. * Beth yw’r enw mwy cyffredin ar WAHR? * Sut ydych chi’n meddwl y gallai peintiwr ac addurnwr ddal i fod yn agored i blwm nawr? * Gofynnwch rai o’r cwestiynau canlynol i’r dysgwyr er mwyn gwneud yn siŵr eu bod yn deall am offer llaw a phŵer: * Beth yw’r prif nodwedd sy’n gwneud cyllell lenwi yn wahanol i grafwr? * Enwch ddau gwahanol fath o lafnau bachyn siafio * Beth yw goblygiadau gweithio’n syth o dun paent? * Enwch y tri deunydd y gellir eu defnyddio i greu bloc sandio. * Beth yw mantais amlwg sandio â phŵer? * Dylai’r dysgwyr wneud nodiadau yn ôl yr angen, llenwi taflenni gwaith, ateb cwestiynau   Adnoddau:   * **PowerPoint 3: Rhesymau dros addurno** * **PowerPoint 4: Deddfwriaeth allweddol** * **Taflen waith 3: Rhesymau dros addurno** * **Taflen waith 4: Deddfwriaeth allweddol** * **PowerPoint 8: Offer a chyfarpar peintio.** * **Taflen waith 8: Offer a chyfarpar** * Gwn gwres * Sandiwr llaw bach trydanol/diwifr * Dewis o offer llaw cyffredin | Asesiad ar lafar o wybodaeth a dealltwriaeth gan ddefnyddio cwestiynau atgoffa  Marcio taflenni gwaith  Gofynnwch gwestiynau atgoffa  **PowerPoint 3, 4 a 8**  **Taflenni gwaith 3, 4 a 8** |
| 7  3.5 awr | 1. **Paratoi ar gyfer tasgau peintio ac addurno cyffredin**   3.5 Atgyweirio arwynebau.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddi perfformiad. | Gweithgareddau’r gweithdy:   * Dangoswch ac esboniwch sut mae’r gwahanol ddarnau o offer a chyfarpar yn cael eu defnyddio. * Dangoswch ac eglurwch sut i baratoi pren sydd wedi’i baentio’n flaenorol ar gyfer ei addurno drwy ei losgi (adran linol ac wedi mowldio). * Ar ôl edrych ar yr arddangosiad, dylai’r dysgwr **d**dewis yr adnoddau priodol a chywir a pharatoi darn o bren drwy ddefnyddio’r dull llosgi.   Adnoddau:   * Gwn wres, deunydd sgraffinio, offer llaw priodol * darn o bren gyda mowldiau, * Cyfarpar Diogelu Personol: gogls, menig sy’n gwrthsefyll gwres. | Monitro gallu a gwerthuso gwaith ymarferol  Trafod y dulliau a’r technegau a ddefnyddir i weld pa mor drylwyr yw dealltwriaeth y dysgwyr. |
| 8  3.5 awr | 1. **Deall yr egwyddorion sylfaenol ar gyfer bod yn beintiwr ac addurnwr**   1.5 Cynaliadwyedd adnoddau.   1. **Adnabod offer, cyfarpar a deunyddiau cyffredin a ddefnyddir yn y diwydiant peintio ac addurno**   2.1 Offer a chyfarpar peintio.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau yn yr ystafell ddosbarth:   * Dechreuwch y sesiwn drwy ofyn i’r dysgwyr: Beth mae’r gair ‘cynaliadwyedd’ yn ei olygu i chi? * Dangos cyflwyniadau PowerPoint gan esbonio'r cynnwys yn fanwl * Gosodwch waith ysgrifenedig a rhowch arweiniad ac adborth. * Gwiriwch bod y dysgwyr wedi deall drwy ofyn rhai o’r cwestiynau canlynol: * Beth yw ystyr VOC yn Saesneg? * Enwch gynnyrch sydd â chynnwys VOCs uchel yn eich barn chi * Enwch gynnyrch sydd â chynnwys VOCs isel yn eich barn chi * Ers pa flwyddyn mae’r holl baent yn y DU wedi cydymffurfio â VOC? * Holwch y dysgwyr ar ddiwedd y drafodaeth: Sut ydych chi’n meddwl y gallwch chi wneud gwahaniaeth? * Gofynnwch rai o’r cwestiynau canlynol i’r dysgwyr er mwyn gwneud yn siŵr eu bod yn deall am offer peintio: * Beth yw enw’r rhan fetel ar frwsh paent? * Dywedwch beth yw un o fanteision blew pur * Dywedwch beth yw un o fanteision ffilament synthetig. * Pa fath o lawes rholer fyddech chi’n ei defnyddio i beintio arwyneb gweadog? * Dylai’r dysgwyr wneud nodiadau yn ôl yr angen, cwblhau taflenni gwaith, trafod sut gall pobl wneud gwahaniaeth i faterion amgylcheddol sy’n ymwneud â’r blaned.   Adnoddau:   * **PowerPoint 5: Cynaliadwyedd adnoddau** * **Taflen waith 5: Cynaliadwyedd** * **PowerPoint 9: Offer peintio** * **Taflen waith 9: Offer peintio** * Brwshys, llewys rholeri a fframiau | Asesiad ar lafar o wybodaeth a dealltwriaeth gan ddefnyddio cwestiynau atgoffa  Marcio taflenni gwaith  Gofynnwch gwestiynau atgoffa  **PowerPoint 5 a 9**  **Taflenni gwaith 5 ac 9** |
| 9  3.5 awr | 1. **Adnabod offer, cyfarpar a deunyddiau cyffredin a ddefnyddir yn y diwydiant peintio ac addurno**   2.1 Offer a chyfarpar paentio  2.2 Deunyddiau paratoi a deunyddiau cotio wynebau   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau yn yr ystafell ddosbarth:   * Dangoswch y cyflwyniad PowerPoint gan esbonio'r cynnwys yn fanwl * Dangoswch ac esboniwch wahanol ddeunyddiau ac offer sgraffinio a’u defnyddiau. * Gosodwch waith ysgrifenedig gan ddefnyddio taflenni gwaith. * Dangoswch glip fideo o sut mae paent yn cael ei wneud: [**www.youtube.com/watch?v?f39o4EVx9U**](http://www.youtube.com/watch?v=f39o4EVqx9U) * Gofynnwch gwestiynau i’r dysgwyr er mwyn gwneud yn siŵr eu bod yn deall: * Pa radd o alwminiwm ocsid yw’r mwyaf garw, 40 neu 120? * Beth yw’r enw mwy cyffredin ar bapur silicon carbid? * Ble fyddech chi fel arfer yn defnyddio llenwad seiliedig ar sment? * Enwch y llenwad sydd â sail a chaledwr. * Pam ei bod wethiau’n bwysig weithiau golchi o’r gwaelod i fyny? * Enwch ddau liw o *knotting*. * Sawl un o’r pum lefel o sglein allwch chi eu cofio? * Rhowch eich bawd i fyny os ydych chi’n meddwl bod y frawddeg ganlynol yn gywir: ‘defnyddir emylsiwn ar waliau mewnol oherwydd ei fod yn para’n hir gan ei fod yn seiliedig ar olew’? * Pa fath o orffeniad paent fyddai’n ddelfrydol ar gyfer coridor prysur? * Pa fath o baent sydd wedi’i ddylunio i lynu at haenau blaenorol? * Beth yw ystyr ‘hydraidd’? * Dylai dysgwyr wneud nodiadau yn ôl yr angen, a llenwi taflenni gwaith.   Adnoddau:   * **PowerPoint 11: Deunyddiau paentio** * **PowerPoint 10: Deunyddiau paratoi** * **Taflen waith 11: Deunyddiau paentio** * **Taflen waith 10: Deunyddiau paratoi** * Samplau o ddeunyddiau sgraffinio gan gynnwys alwminiwm ocsid a phapur carbid silicon * Golchi cynnyrch | Asesiad ar lafar o wybodaeth a dealltwriaeth gan ddefnyddio cwestiynau atgoffa  Marcio taflenni gwaith    Gofynnwch gwestiynau atgoffa  **PowerPoints 10 ac 11**  **Taflenni gwaith 10 ac 11** |
| 10  3.5 awr | **Crynhoi gwaith theori’r sesiynau blaenorol** | Gweithgareddau yn yr ystafell ddosbarth:   * Gwerthuso gwybodaeth a dealltwriaeth dysgwyr drwy gwestiynau amlddewis   Adnoddau:   * **Cwestiynau amlddewis** | Gwerthuso’r atebion i’r cwestiynau dewis lluosog lle’r oedd dysgwyr yn marcio'i gilydd  **Cwestiynau amlddewis** |
| 11  3.5 awr | 1. **Paratoi ar gyfer tasgau peintio ac addurno cyffredin**   3.2 Paratoi’r ardal waith a gwarchod y mannau o gwmpas.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant.  5.2 Dadansoddi perfformiad. | Gweithgareddau’r gweithdy:   * Dangoswch ac esboniwch sut i fasgio a diogelu gwahanol arwynebau cyffredin sydd i’w cael yn y gweithdy * Arwynebau: llinol, gosodion, ffitiadau, lloriau, dodrefn, ffenestri * Dylai dysgwyr arsylwi a dilyn cyfarwyddiadau i fasgio ac amddiffyn eitemau penodol   **Adnoddau:**   * Tâp masgio safonol, allanol ac isel * Papur masgio, ffilmiau masgio * Gorchuddion llwch cotwm a pholythen, tarpolin * Bwrdd amddiffynnol plastig gwrymiog | Monitro gallu a gwerthuso gwaith ymarferol  Trafod y dulliau a’r technegau a ddefnyddir i weld pa mor drylwyr yw ddealltwriaeth y dysgwyr. |
| 12  3.5 awr | 1. **Paratoi ar gyfer tasgau peintio ac addurno cyffredin**   3.5 Arwynebau llyfn   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau’r gweithdy:   * Esboniwch beth yw defnyddiau gwahanol offer, cyfarpar a deunyddiau. * Dangoswch ac eglurwch sut i dynnu cotiau paent drwy ddefnyddio stripiwr paent ar ddarn o bren sy’n cynnwys wynebau llinol fflat a rhannau wedi’u mowldio. * Dylai dysgwyr arsylwi ar yr arddangosiad, dewis yr adnoddau cywir a thynnu paent gan ddefnyddio stripiwr paent   Adnoddau:   * Stripiwr paent, brwsh, tegell, darn o bren gyda mowldiau, gogls, menig, hylif golchi / niwtraleiddiwr, sbwng, gwlân gwifrau * Bachau siafio, tegell paent metel | Monitro gallu a gwerthuso gwaith ymarferol  Trafod y dulliau a’r technegau a ddefnyddir i weld pa mor drylwyr yw dealltwriaeth y dysgwyr. |
| 13  3.5 awr | 1. **Paratoi ar gyfer tasgau peintio ac addurno cyffredin**   3.6 Paratoi paent dyfrsail a phaent seiliedig ar doddydd.   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant.  5.2 Dadansoddi perfformiad. | Gweithgareddau’r gweithdy:   * Dangoswch ac eglurwch sut i grafu craciau allan, a thandori, gwlychu, gorlenwi a gwastatáu, sgraffinio a lefelu wynebau plastr, calcio craciau a bylchau mewn pren. * Dylai dysgwyr arsylwi ar yr arddangosiad, dewis offer a chyfarpar, crafu craciau allan/paratoi craciau mewn arwynebau plastr a phren, dewis deunydd llenwi priodol ac atgyweirio gwahanol wynebau.   Adnoddau:   * Cyllell hacio, morthwyl, cyllyll llenwi, bwrdd/potyn cymysgu, sbwng, bwced, gwn mastic * Deunyddiau llenwi (llenwadau pwdr dau becyn a chymysgedd parod) calcio | Monitro gallu a gwerthuso gwaith ymarferol  Trafod y dulliau a’r technegau a ddefnyddir i weld pa mor drylwyr yw ddealltwriaeth y dysgwr. |
| 14­­–40  Y sesiynau sy’n weddill (94.5 awr) | 1. **Paratoi ar gyfer tasgau peintio ac addurno cyffredin**   3.1 Cynllunio trefn y gwaith.  3.2 Paratoi’r ardal waith a gwarchod y mannau o gwmpas.  3.3 Codi cyfarpar mynediad a llwyfannau gwaith a’u tynnu i lawr.  3.4 Paratoi wynebau.  .  3.7 Storio deunyddiau cyn ac ar ôl eu defnyddio   1. **Cwblhau tasgau peintio ac addurno cyffredin**   4.1 Defnyddio systemau paent dyfrsail a phaent sy’n seiliedig ar doddydd heb ddiffygion  4.2 Glanhau, cynnal a chadw, a storio offer a chyfarpar  4.3 Cadw’r ardal waith yn lân a diogel   1. **Deall y meini prawf o ran perfformiad ar gyfer cwblhau a gwerthuso tasgau peintio ac addurno cyffredin**   5.1 Gwerthuso yn erbyn safonau’r diwydiant  5.2 Dadansoddiad o berfformiad | Gweithgareddau’r gweithdy:  Parhau â’r hyfforddiant ar elfennau ymarferol sy’n weddill o’r uned hon er mwyn gallu pasio’r asesiad.   * Dangoswch ac esboniwch y prosesau sy’n cael eu defnyddio i roi cotiau wyneb dyfrsail a seiliedig ar doddydd gyda brwsh a rholer heb ddiffygion. * Dangoswch ac esboniwch y prosesau a ddefnyddir i lanhau, cynnal a chadw a storio cyfarpar paentio yn gywir ar ôl eu defnyddio. * Trafodwch a disgrifiwch y prosesau sydd eu hangen i gynnal man gweithio diogel wrth gyflawni’r tasgau, gan fabwysiadu arferion gweithio diogel. * Bydd dysgwyr yn defnyddio systemau paent dyfrsail a seiliedig ar doddyddion yn y drefn gywir heb ddiffygion, gan gynnwys sgyrtin ac architrafau. * Dylai’r dysgwyr allu glanhau, cynnal a chadw a storio cyfarpar paentio yn gywir ar ôl eu defnyddio. * Dylai dysgwyr allu cynnal man gweithio glân a diogel wrth gyflawni’r tasgau, gan fabwysiadu arferion gweithio diogel.   Adnoddau:   * Paent dyfrsail a phaent seiliedig ar doddyddion * Brwshys paent, rholeri paent, cyfarpar cysylltiedig * Ysgolion bach, ysgolion, stepiau podiwm / platfform, hop-yps * Gorchuddion gwarchodol, tâp gwarchodol, bordiau gwarchodol | Monitro gallu a gwerthuso gwaith ymarferol  Trafod y dulliau a’r technegau a ddefnyddir i weld pa mor drylwyr yw dealltwriaeth y dysgwyr. |